Joy (penyanyi)

}}

Park Soo-young (Hangul: ; lahir 3 September 1996), lebih dikenali dengan nama pentas Joy, ialah seorang penyanyi dan pelakon wanita Korea Selatan. Beliau merupakan ahli kumpulan K-Pop wanita, Red Velvet.

Kehidupan awal 
Park Soo-young lahir di Pulau Jeju, Korea Selatan pada 3 September 1996. Ketika masih kanak-kanak, Joy meminati muzik trot moden. Ketika masih bersekolah, beliau mula bercita-cita untuk menjadi seorang penyanyi selepas menerima pujian untuk nyanyian lagu Flying Duck oleh kumpulan rock, Cherry Filter. Beliau menjalani uji bakat dan telah dipilih oleh SM Entertainment semasa Uji Bakat Global S.M. di Seoul pada tahun 2012. Beliau berlatih di bawah agensi tersebut selama dua tahun dimana beliau diberikan nama pentas "Joy".

Kerjaya

Joy diperkenalkan sebagai ahli keempat kumpulan wanita, Red Velvet pada 29 Julai 2014. Beliau merupakan satu-satunya ahli kumpulan ini yang tidak diperkenalkan sebagai sebahagian daripada SM Rookies sebelum kemunculan pertama kumpulan. Kumpulan ini membuat kemunculan pertama mereka menerusi lagu "Happiness" pada 1 Ogos 2014. 

Pada tahun 2015, Joy menyertai musim ke–4 We Got Married bersama ahli BtoB, Yook Sung-jae sebagai pasangannya. Pada 29 Disember 2015, Joy dan Yook memenangi Anugerah Pasangan Terbaik dan Anugerah Bintang Baru di Anugerah Hiburan MBC 2015.

Susulan promosi Red Velvet untuk album mini kedua mereka, The Velvet, Joy mengeluarkan sebuah lagu duet bersama Yook pada 16 April 2016 bertajuk "Young Love". Lagu ini menduduki tempat ke–52 di dalam Carta Gaon. 

Joy berkolaborasi bersama Lim Seul-ong untuk lagu "Always In My Heart", sebuah lagu projek di bawah SM Station yang dikeluarkan pada 4 November 2016. Lagu ini menduduki tempat ke–2 di dalam carta pengstriman Soribada, genie dan Bugs. Lagu ini juga menduduki tempat ke–10 di dalam Carta Gaon.

Joy membuat penampilan lakonan pertamanya di dalam drama tvN, The Liar and His Lover (2017) bersama Lee Hyun-woo. Beliau juga menyanyikan beberapa lagu runut bunyi asal untuk drama ini termasuk Yeowooya, I'm Okay, Your Days, Shiny Boy, Waiting For You dan The Way To Me.

Beliau merupakan ahli panel musim kedua rancangan varieti JTBC, Two Yoo Project Sugar Man. Joy dipilih untuk melakonkan watak utama di dalam drama MBC, The Great Seducer bersama Woo Do-hwan.

Kehidupan peribadi
Joy menamatkan pengajian dari Sekolah Seni Persembahan Seoul pada bulan Februari 2015. Beliau juga mempunyai dua orang adik perempuan.

Diskografi

Filemografi

Filem

Drama

Rancangan varieti

Video muzik

Anugerah dan pencalonan

Rujukan

Pautan luar

 

Kelahiran 1996
Orang hidup
Penyanyi wanita Korea Selatan
Pelakon wanita Korea Selatan
Ahli Red Velvet